- Vi møter et satt og etablert dansk lag. De hadde nylig 2-2 mot Italia, og de er i god form. Måten vi spiller fotball på, gleder meg, slik skal vi fortsette spille og bygge videre på.
På spørsmål ga han det norske landslagets innsats «terningkast fire».
Høgmo ville ikke kommentere Mats Møller Dæhlis innsats mer enn å si at «han la en god søknad» om en plass i startelleveren mot Skottland på tirsdag.
Også Marcus Pedersen får skryt.
- Marcus gir mye juling, sa Per Mathias Høgmo på pressekonferansen.
VG spurte også om han savnet en dypere, mer søkende spiss, uten at den ferske landslagstreneren ville si så mye om det.
- Vi vil evaluere det, det blir en del av evalueringsprosessen.
Barnsley-spissen Marcus Pedersen satte altså inn utligningen i det 78. minutt.